ΔΙΚΑΙΟΛΟΓΗΤΙΚΑ ΔΙΟΡΙΣΜΟΥ 
Οι νεοδιόριστοι εκπαιδευτικοί, για δική τους εξυπηρέτηση, παρακαλούνται να εκτυπώσουν και να προσκομίσουν συμπληρωμένα τα παρακάτω έγγραφα:
1. Αντίγραφο πτυχίου. Οι τίτλοι ξένων πανεπιστημίων υποβάλλονται με επίσημη μετάφραση και με τη βεβαίωση αναγνώρισης από το ΔΟΑΤΑΠ.
2. Αντίγραφο δύο όψεων αστυνομικής ταυτότητας.
3. Αντίγραφα αποδεικτικών: 
· ΑΦΜ (https://www1.gsis.gr/taxisnet/mytaxisnet/protected/myaccount.htm)
· ΑΜΚΑ (https://www.amka.gr/AMKAGR/)
· ΑΜΑ (https://www.atlas.gov.gr/ATLAS/Atlas/Login.aspx)
4. Πιστοποιητικό Οικογενειακής Κατάστασης (τελευταίου τριμήνου) από το Δήμο (για τους έγγαμους και/ή γονείς ενός ή περισσότερων τέκνων). Στη περίπτωση ύπαρξης σπουδαζόντων τέκνων (άνω των 18 και έως 24 ετών), προσκομίζεται βεβαίωση σπουδών.  Επίσης σε περίπτωση αναπηρίας του ιδίου/συζύγου/τέκνου, να προσκομιστεί βεβαίωση από ΚΕΠΑ , η οποία να είναι σε ισχύ.
5. Δήλωση περιουσιακής κατάστασης που κατατίθεται σε κλειστό φάκελο (επισυνάπτεται) σύμφωνα με το αρ.28 ν.3528/2007.
6. Φωτοτυπία της 1ης σελίδας του βιβλιάριου τραπέζης με πρώτο όνομα δικαιούχου αυτό της/του εκπαιδευτικού (όπου θα αναγράφεται καθαρά ο αριθμός IBAN).
7. Πρόσφατες ιατρικές γνωματεύσεις (τελευταία τριμήνου): α) από παθολόγο ή Γενικό Ιατρό και β) από ψυχίατρο, είτε του δημοσίου είτε ιδιωτών, περί υγείας και φυσικής καταλληλότητας να ασκηθούν τα καθήκοντα της θέσης.
8. Αίτηση αναγνώρισης συνάφειας μεταπτυχιακού ή διδακτορικού τίτλου, εφόσον υπάρχουν και δεν αποτελούν προσόν διορισμού (επισυνάπτεται), η οποία θα κατατεθεί στο Πρωτόκολλο της Διεύθυνσης.
9. Αντίγραφο μεταπτυχιακού ή διδακτορικού τίτλου (εφόσον υπάρχει), όπου αναγράφεται η ημερομηνία κτήσης. Για τους μεταπτυχιακούς τίτλους σπουδών προσκομίζεται επιπλέον και αναλυτική βαθμολογία. Οι τίτλοι ξένων πανεπιστημίων υποβάλλονται με επίσημη μετάφραση και με τη βεβαίωση αναγνώρισης από το ΔΟΑΤΑΠ.
10. Υπεύθυνη δήλωση στην οποία θα δηλώνεται ότι ο/η εκπαιδευτικός δεν είναι φυγόποινος ή φυγόδικος, ότι δεν έχει συνταξιοδοτηθεί από άλλη θέση, ότι δεν κατέχει άλλη θέση του δημοσίου κ.λπ. (επισυνάπτεται)
11. Αίτηση αναγνώρισης προϋπηρεσίας, εφόσον υπάρχει (επισυνάπτεται), η οποία θα κατατεθεί στο Πρωτόκολλο της Διεύθυνσης.
12. Βεβαιώσεις προϋπηρεσίας (εφόσον υπάρχουν) και τα αντίστοιχα ένσημα.
13. Αντίγραφο Ποινικού Μητρώου (ζητείται αυτεπάγγελτα από την Υπηρεσία).               
14. Πιστοποιητικό εντοπιότητας (αν υφίσταται) από το ΚΕΠ είτε μέσω του ( https://www.gov.gr/ipiresies/oikogeneia/oikogeneiake-katastase/pistopoietiko-entopiotetas )
15. Βεβαίωση συνυπηρέτησης (αν υφίσταται) από την εργασία του/της συζύγου.  
ΔΙΚΑΙΟΛΟΓΗΤΙΚΑ ΜΙΣΘΟΔΟΣΙΑΣ ΝΕΟΔΙΟΡΙΣΤΩΝ 
1. Καρτέλα εκπαιδευτικού με τα ατομικά του στοιχεία (επισυνάπτεται)
2. Βεβαίωση απογραφής άμεσα ασφαλισμένου από ΕΦΚΑ (πρώην ΙΚΑ) (https://www.efka.gov.gr/el/elektronikes-yperesies/bebaiose-apographes ). 
3. Πιστοποιητικό οικογενειακής κατάστασης, εφόσον υπάρχουν εξαρτώμενα τέκνα.
Τα ζητούμενα δικαιολογητικά θα κατατίθενται απευθείας κατόπιν της ορκωμοσίας σας στο Οικονομικό τμήμα της Δ.Δ.Ε. Α’ Αθήνας (5ος όροφος).
Η μη ορθή και ελλιπής υποβολή των ανωτέρω θα προκαλέσει καθυστερήσεις στην ένταξή σας στη μισθοδοσία.
Για οποιαδήποτε διευκρίνιση χρειαστεί, το τμήμα θα επικοινωνήσει  μαζί σας και παρακαλούμε για την άμεση ανταπόκρισή σας.
Για τυχόν ερωτήσεις που αφορούν το οικονομικό τμήμα θα στέλνετε αίτηση  με σχετικό mail mail@dide-a-ath.att.sch.gr. 
 ΕΓΓΡΑΦΗ ΣΤΗΝ ΕΦΑΡΜΟΓΗ «ΑΘΗΝΑ»
Από την Τετάρτη 19-8-2026, οι εκπαιδευτικοί, πρέπει να πραγματοποιήσουν εγγραφή (όσοι δεν έχουν ήδη εγγραφεί) στην υπηρεσία προσωπικής ενημέρωσης της Α ́ Δ.Δ.Ε. Αθήνας  (https://athena.net.gr/athena/personalinfo/), 
με ΑΜ* τον ίδιο με τον Α.Φ.Μ. τους, και στη συνέχεια να ενημερώσουν τα προσωπικά τους στοιχεία επιλέγοντας το εικονίδιο «ρυθμίσεις» και ακολούθως αλλαγή προσωπικών στοιχείων.Για τυχόν προβλήματα στην εγγραφή, παρακαλούμε να επικοινωνήσετε με το τμήμα Πληροφορικής (email: mix@dide-a-ath.att.sch.gr ).
 (Αν το ΑΦΜ ξεκινάει με 0, τότε αυτό το 0 το παραλείπετε στον ΑΜ και γράφετε τα υπόλοιπα ψηφία, ενώ για τους πρώην αναπληρωτές της Δ/σης μας, πιθανόν ο ΑΜ τους να είναι ο αριθμός μητρώου ΙΚΑ (ΑΜΑ) αντί για το ΑΦΜ).
Ευχαριστούμε για τη συνεργασία.

